kardosdrur/scandi-wiki huggingface dataset:
Islandsk

Islandsk har flere betydninger:
 Islandsk (sprog) – et sprog.
 Islandsk – om en person, dyr eller genstand fra Island.
 Islændinge – et folkeslag primært bosiddende på Island.
 Islandsk hest – en hesterace.
899

Se også 899 (tal)

Begivenheder 
 Edvard den Ældre bliver konge af England

Født

Dødsfald 
 26. oktober – Alfred den Store
 9. december – Arnulf af Karantanien, konge over de østlige frankere

99
Rainbow Warrior

Rainbow Warrior er navnet på tre fartøjer, som er eller har været i tjeneste hos miljøorganisationen Greenpeace.

Det første Rainbow Warrior skib

Det mest kendte af fartøjerne blev sænket af Frankrigs efterretningstjeneste DGSE den 10. juli 1985 i Auckland, New Zealand. I forbindelse med sænkningen omkom fotografen Fernando Pereira.

Det sænkede skib er nu flyttet ud til en lokalitet øst for havnebyen Paihia, hvor vraget fungerer som kunstigt rev og dykkerattraktion.

Det andet Rainbow Warrior skib
Det andet Rainbow Warrior er bygget i 1957 og købt af Greenpeace 1987. Det er en skonnert med 28 køjer.

Rainbow Warrior besøgte København i forbindelse med COP15 Klimatopmødet i 2009. Det lagde til ved Amaliehaven og senere ved Knippelsbro, for at gøre opmærksom på de arresterede aktivister fra COP15 mødet.

Det tredje Rainbow Warrior skib
Det tredje skib med navnet Rainbow Warrior blev søsat i 2011. Det er 58 meter langt, 11 meter bredt og vejer 838 tons.

Referencer

Eksterne henvisninger 

 20 års jubilæumsside for bombningen af Rainbow Warrior 

Fragtskibe
Miljøorganisationer
Badeværelse

Et badeværelse er et rum i en bolig, der anvendes til bad, toiletbesøg og anden personlig pleje. Typisk indeholder et badeværelse et wc og en håndvask. Ydermere kan der være bruser, badekar, bidet, spejl, og der kan være tilknyttet sauna.

På grund af vandbelastningen er badeværelset oftest etableret med f.eks. gulvafløb og fliser. I Danmark er der indført love og regler om, hvordan nye badeværelser skal konstrueres. Disse love skelner mellem fugtig zone og vådzone. Vådzone er området omkring bruser indtil en halv meter fra dem. Dette gælder også for håndvaske, hvor armaturet har bruser monteret. Er der badekar eller lign, betragtes hele badeværelset som vådzone. Døre til badeværelser skal være med fast bundstykke. De særlige forholdsregler bevirker, at badeværelset er et af de dyreste rum i boligen.

Gennem flere år har der ved byfornyelsesprojekter i særligt de store byer været fokus på etablering af badeværelser i alle lejligheder. I 2008 var det således blot lidt over 1 procent af den danske boligmasse, der ikke havde badeværelse eller adgang til et bad.

Eksterne henvisninger 
 Erhvervs- og Byggestyrelsen, Bygningsreglement for småhuse (inkl. tillæg 1-8) 
 Erhvervs- og Byggestyrelsen, Bygningsreglement for erhvervs- og etagebyggeri (inkl. tillæg 1-11), Vand- og afløbsinstallationer
 Erik Brandt, Vådrum , Statens Byggeforskningsinstitut, Anvisning 200, 2001.
 Statens Byggeforskningsinstitut, SBI-anvisning 169 og 180 – Gulve og vægge i vådrum
 Statens Byggeforskningsinstitut, SBI-anvisning 147 – Konstruktioner i småhuse.
 Statens Byggeforskningsinstitut, SBI-anvisning nr. 178 – Bygningers fugtisolering.

Se også 

Rum
Sanitet
Badeanlæg
Erik Dekker

Erik Dekker (født 21. august 1970 i Hoogeveen, Holland) er hollandsk tidligere professionel cykelrytter. Han har været knyttet til Rabobank fra 1996 til 2015.

Han blev nummer to ved junior-VM i Bergamo i 1987. 

Ved OL 1992 i Barcelona vandt han sølv i linjeløbet i landevejscykling. På sidste omgang brød Dekker sammen med italieneren Fabio Casartelli og letten Dainis Ozols ud fra feltet, og de holdt sammen til mål, hvor Casartelli holdt Dekker bag sig og vandt guld, mens Ozols vandt bronze.

Efter OL blev Dekker professionel, og han deltog i Tour de France første gang i 1994. I dette løb formåede han i 2000 at vinde tre etaper og i 2001 én etape, selvom han hverken kan kaldes en spurtspecialist eller tilhører de bedste ryttere overordnet set. Han vandt Holland Rundt i 1997.

Han deltog i yderligere tre olympiske lege. Ved OL 1996 i Atlanta blev han nummer 11 i enkeltstart, 3.03 minutter efter guldvinderen Miguel Induráin, og i linjeløbet kom han i mål 2.49 minutter efter vinderen Pascal Richard på en 38. plads.

Ved OL 2000 i Sydney blev Dekker nummer 29 i enkeltstarten, næsten fire minutter efter den russiske vinder Vjatjeslav Jekimov, mens han udgik i linjeløbet.

I 2001 vandt han den samlede UCI World Cup efter blandt andet sejr i Amstel Gold Race, en andenplads i Flandern Rundt og en tredjeplads i HEW Cyclassics.

Dekkers sidste OL var i 2004 i Athen, hvor han kun stillede op i linjeløbet. Her blev han nummer 38, 45 sekunder efter vinderen Paolo Bettini.

Han blev kåret til årets idrætsudøver i Holland i 2001.

Referencer

Eksterne henvisninger 

Mandlige cykelryttere fra Nederlandene
Deltagere for Holland ved sommer-OL 1992
Deltagere for Holland ved sommer-OL 1996
Deltagere for Holland ved sommer-OL 2000
Deltagere for Holland ved sommer-OL 2004
Olympiske sølvmedaljevindere fra Holland
Michael Boogerd

Michael Anthonie Boogerd (født 28. maj 1972 i Haag, Holland) er en tidligere hollandsk cykelrytter.

Boogerd blev professionel i 1994 og havde siden 1996 kørt for Rabobank-mandskabet.

Hans største styrke lå nok i de kortere klassikere samt bjergetaper. i 1996 og 2002 vandt han en etape i Tour de France. Han har vundet løbene Amstel Gold Race og Paris-Nice (begge i 1999) og blev hollandsk mester i 1997, 1998 og 2006.

Eksterne henvisninger 

 

Mandlige cykelryttere fra Nederlandene
Alt for karrieren

Alt for karrieren er en dansk film fra 1943, instrueret af Emanuel Gregers efter manuskript af Holger Boëtius og Axel Østrup.

Medvirkende
Sigfred Johansen som Ingeniør Ole Eriksen
Karen Lykkehus som Ingelise Eriksen
Elith Pio som Hr. Andersen
Eva Heramb som Mona
Holger Strøm som Møller senior
Eigil Reimers som Møller junior
Asta Hansen som Asta Dahl
Valdemar Møller som Rasmussen
Inger Stender som Blomsterpigen Anni
Marie Niedermann som Fru Friberg
Henry Nielsen
Sigvald Larsen

Handling 
Den unge ingeniør Ole Eriksen har i nogle år været ansat i firmaet Møller & Søn. Han er lykkelig gift med den søde husmoderlige Ingelise, men han er i høj grad utilfreds med sin stilling på fabrikken, fordi han aldrig får lejlighed til at udfolde personligt initiativ. Seniorchefen hylder det princip, at alt kan vente, og den unge Hr. Møller er mere optaget af sine talrige veninder end af forretninger. Ole bliver til sidst så gal i hovedet, at han beslutter at sige op, endskønt Ingelise indtrængende advarer ham. Hvordan skal de klare det daglige udkomme, når han står uden stilling?

Referencer

Eksterne henvisninger 
 

Komediefilm fra Danmark
Danske film fra 1943
Film instrueret af Emanuel Gregers
Korsikas transport

Man kan komme til Korsika med fly eller færge.

Fly 
Lufthavne er foruden Aéroport International Bastia (Poretta): Aéroport de Calvi (Sainte-Catherine) på det nordvestlige Korsika, Aerodrome de Propriano på den sydvestlige del af øen, Aéroport de Figari og Aéroport International Ajaccio Campo Dell'Oro mod syd.

Færge 
Der er en række færgeselskaber, der sejler mellem Korsika og Frankrig, Fastlandsitalien eller Sardinien: Compagnie Méridionale de Navigation (CMN) sejler fra Marseille til Ajaccio, Propriano og Bastia.
Corsica Ferries sejler fra Toulon, Nice, Savona og Livorno til Bastia, Ajaccio, Calvi og L'Île Rousse.
Det italienske Moby sejler fra Genova og Livorno i Italien til Bastia og fra Santa Teresa di Gallura på Sardinien til Bonifacio.

Bus 
Der er kun ganske få busser, og de fleste busruter drives af private og har meget få afgange. I byerne findes ikke nødvendigvis kun én central busstation.

Bil

Biludlejning 

En mængde firmaer udlejer biler på Korsika:
 Ada  udlejer fra Ajaccio, Bastia, Calvi og Figari.
 Avis udlejer fra Ajaccio, Bastia, Calvi, Figari, Ghisonaccia, L'Île Rousse, Propriano, Saint Florent, 
 Agence Corse de Location udlejer biler, scootere og motorcykler fra Ajaccio, Calvi og Porto-Vecchio.
 Auto Europe udlejer fra en række byer.
 Budget  udlejer fra Ajaccio, Bastia, Calvi, Figari, Ghisonaccia, Propriano
 Hertz udleje biler fra Ajaccio, Bastia, Bonifacio, Calcatoggio, Calvi, Cargèse, Figari, Ghisonaccia, L'Île Rousse, Macinaggio, Moriani Plage, Porticcio, Propriano, Saint Florent, Solenzara, Sainte Lucie de Porto-Vecchio

Tog 
Der er jernbane tværs over Korsika fra Bastia til Ajaccio og til Calvi. En togrejse mellem Bastia og Ajaccio med selskabet SNCF tager cirka 4 timer.

Eksterne henvisninger 
 Corsica Ferries – hjemmeside for færgeselskabet.
 Compagnie Méridionale de Navigation – hjemmeside for færgeselskabet der sejler fra Marseille.
 SNCM  – hjemmeside for færgeselskabet.
 Moby – hjemmeside for færgeselskabet.
 Liste over biludlejningsfirmaer fra Korsikas officielle turistbureau.

Transport
Transport i Frankrig
Ylva

Ylva er en sejlbådsklasse.

Steen Kjølhede byggede den første Ylva kaldt "Ylva" i 1973, på daværende tidspunkt dog typebestemt som en KARAT 30.

"Ylva" var bygget i mahogni med lavere fribord og mindre sejlareal og deplacement end den nuværende YLVA.

Efter en sejrsrække i bl.a. Sjælland Rundt hvor "Ylva" var første båd over målstregen i 1973, 1974 og 1975, blev der i 1976 udviklet videre på Ylva'ens design.

Der støbtes 5 glasfiberskrog i en form bygget over et skrog bygget af bådebygger William Jensen i Svanemøllehavnen. Han havde lånt alle skabelonerne af Steen Kjølhede mod til gengæld at stille det ny og reviderede skrog til rådighed til fremstillingen af en form.

Den nye og reviderede Ylva med glasfiberskrog (dog stadig med dæk og ruf af træ) viste sig at være endnu hurtigere og vandt således Sjælland Rundt igen i 1976 og 1977.

Der blev bygget i alt 89 både frem til slutningen af 80'erne, hvor prisen efterhånden var over 600.000 kr. – det satte stop for flere nybygninger.

Kendetegnet ved Ylva-klassen er de lange ubrudte linjer som giver imponerende hastigheder på læns. Ylva’en bliver stadig brugt, også til familiebåd.

Kildehenvisning 
 Ylva-klubbens officielle hjemmeside
 Hjemmeside for Sieglinde - Ylva D-60 

Skibstyper
Kølbåde
Frederik Vilhelm 2. af Preussen

Frederik Vilhelm 2. af Preussen (tysk: Friedrich Wilhelm II.) (født 25. september 1744, død 16. november 1797), konge af Preussen fra 1786 til sin død.

Frederik Vilhelm var søn af August Vilhelm af Preussen, en bror til Frederik den Store, og Louise Amalie af Braunschweig-Lüneburg, en søster til Frederik den Stores dronning.

Biografi 
Efter sin tronbestigelse i 1786 slækkede han en del på sin farbrors stramme tøjler, og det gjorde ham i starten ret populær. Men snart bragte hans interesse for mysticisme og forbindelse med hemmelige, frimureragtige selskaber (Rosenkreuzerordenen og lignende) ham i
hænderne på uduelige, skinhellige rådgivere, der fik regeringen i mere reaktionær retning. Der indførtes streng censur, og 9. juli 1788 kom et edikt rettet imod rationalismen til forsvar for ortodoks kristendom. Det førte til en del vanskeligheder, da det var samtidig med den Franske Revolution.

Udadtil var von Hertzberg den ledende minister og førte en antiøstrigsk politik, indtil Frederik Vilhelm fjernede ham i juli 1791. I august samme år i Pillnitz aftalte han at stå sammen med kejser Leopold mod Frankrig. Frankrig erklærede krig mod Østrig 20. april 1792, og Preussen stod ved aftalen, men krigen førtes uden enighed eller energi. Frederik Vilhelm sluttede fred i Basel 1795 hvor han svigtede både Østrigs og Tysklands interesser. Til gengæld skaffede hans upålidelighed over for Polen ham store landudvidelser, da han 1793 og 1795 deltog i dette lands sidste delinger.

Se også 
 Tidslinje over nogle europæiske regenter i det 18. århundrede

Eksterne henvisninger 
 

Konger af Preussen
Kurfyrster af Brandenburg
Huset Hohenzollern
Protestantiske monarker
Tyskere i 1700-tallet
Personer fra Berlin
Salmonsens
Kjeld Jacobsen

Kjeld Mogens Rasmus Jacobsen (født 11. november 1915 i København, død 6. juni 1970) var en dansk skuespiller.

Han gennemgik Privatteatrenes Elevskole 1944-1946, hvorefter han blev skuespiller ved Alliancescenerne (Det Ny Teater og Folketeatret). Han kom til Det Kongelige Teater i 1967.

Kjeld Jacobsen var meget benyttet i radio og TV, også som oplæser.

Filmografi 

 De røde enge – 1945
 Den usynlige hær – 1945
 Stjerneskud – 1947
 Lise kommer til byen – 1947
 Penge som græs – 1948
 Støt står den danske sømand – 1948
 Smedestræde 4 – 1950
 Den opvakte jomfru – 1950
 Alt dette og Island med – 1951
 Nålen – 1951
 Unge piger forsvinder i København – 1951
 Familien Schmidt – 1951
 Fra den gamle købmandsgård – 1951
 Avismanden – 1952
 Ta' Pelle med – 1952
 Kærlighedsdoktoren – 1952
 Det gælder livet – 1953
 Sønnen – 1953
 Der kom en dag – 1955
 Tre finder en kro – 1955
 Kristiane af Marstal – 1956
 Natlogi betalt – 1957
 Tre piger fra Jylland – 1957
 Englen i sort – 1957
 Skarpe skud i Nyhavn – 1957
 Spion 503 – 1958
 Tro, håb og trolddom – 1960
 Komtessen – 1961
 Alt for kvinden – 1964
 To (film) – 1964
 Paradis retur – 1964
 Premiere i helvede – 1964
 Der var engang en krig – 1966
 Gys og gæve tanter – 1966
 Historien om Barbara – 1967
 Brødrene på Uglegården – 1967
 I den grønne skov – 1968
 Oktoberdage – 1970
 Christa – 1970

Eksterne henvisninger 
 
 

Skuespillere fra Danmark
Bodilprisen for bedste mandlige birolle
Personer fra København
Stumfilm

Stumfilm er film uden lydspor. At fremvise film uden tale og lyd var normen i filmens barndom. Det betød ikke, at forevisningen var lydløs; ofte blev filmen akkompagneret af orgel- eller klaverspil. De større biografer brugte symfoniorkester. For at kompensere for den manglende monolog/dialog var det normalt, at der var mellemtekster med replikker mellem monologer, dialoger og regibemærkninger.

Ole Olsens Nordisk Film fremstillede mange stumfilm og nåede verdensberømmelse. Clara Pontoppidan, Poul Reumert og en lang række andre skuespillere som Valdemar Psilander og die Asta (Nielsen) medvirkede.

I løbet af 1920'erne og 1930'erne blev talefilmen almindelig. Den første talefilm var Jazzsangeren fra 1927 (den var dog en stumfilm med lyd, når det var krævet). Kriminalfilmen  fra 1928 var den første med lyd i hele filmens længde. I Danmark var den første talefilm Præsten i Vejlby fra 1931. Den første talefilm instrueret af en dansk instruktør kom i 1930, var den norske film Eskimo, der som Præsten i Vejlby var instrueret af George Schnéevoigt.

Senere stumfilm 
Efter den oprindelige æra er der kun lavet få stumfilm. Fx Jacques Tatis Les Vacances de Monsieur Hulot (1953) og Mel Brooks' Silent Movie (1976). I 2011 blev den franske film The Artist en stor kritikersucces og fik fem Oscar-statuetter bland andet for bedste film.

Se også 
 Filmhistorie

Litteratur 
 Marguerite Engberg, Danske stumfilm : de store år, 2 bind, Rhodos, 1977.  .

 
Film- og videoteknologi
Nålen

Nålen er en dansk film fra 1951 instrueret af Johan Jacobsen efter manuskript af Johannes Allen.

Handling 
Naalen er titelpersonen i filmen, en hensynsløs bagmand for sortbørsen, i hvis kølvand uundgåeligt følger en række andre forbrydelser. Hvordan "Naalen" har fået sit mærkelige tilnavn skal ikke direkte røbes her, kun kan det antydes, at det rummer nær tilknytning til den kostbare og sjældne vare, hvormed han beskæftiger sig i sin "forretning", insulinet.

Medvirkende
Ebbe Rode
Tove Maës
Hans-Henrik Krause
Gunnar Lauring
Louis Miehe-Renard
Jørn Jeppesen
Sigrid Horne-Rasmussen
Ove Sprogøe
Tove Bang
Hans Egede Budtz
Tavs Neiiendam
Henry Nielsen
Aage Winther-Jørgensen
Karl Gustav Ahlefeldt
Gyrd Løfqvist
Gunnar Strømvad
Axel Strøbye
Charles Wilken
Gotha Andersen

Referencer

Eksterne henvisninger 
 

Danske film fra 1951
Film instrueret af Johan Jacobsen
Charles Wilken

Charles Vilhelm Jonas Wilken (8. november 1866 i København – 26. februar 1956 på Frederiksberg) var en dansk skuespiller.

Han gennemgik Det kongelige Teaters elevskole 1887-1888.

Debut på Aarhus Teater 1888 og herefter skuespiller i provinsen til 1897.

Han fortsatte sit arbejde ved forskellige scener i København frem til 1930 og var herefter ansat ved Det kongelige Teater frem til 1950.

Charles Wilken var en god ven af Robert Storm Petersen, der i spøg i sine brevvekslinger hentydede til Wilken som "vor tids gigant" – sikkert på grund af dennes ringe højde.

Udvalgt filmografi 
 Mod Lyset – 1919
 Millionærdrengen – 1936
 Den kloge mand – 1937
 Bolettes brudefærd – 1938
 Kongen bød – 1938
 Vagabonden' – 1940
 Sørensen og Rasmussen – 1940
 En mand af betydning – 1941
 En herre i kjole og hvidt – 1942
 Ta' briller på – 1942
 Forellen – 1942
 Når man kun er ung – 1943
 Drama på slottet – 1943
 Mit liv er musik – 1944
 Mordets melodi – 1944
 Otte akkorder – 1944
 Man elsker kun een gang – 1944
 Billet mrk. – 1946
 Far betaler – 1946
 Nålen'' – 1951

Eksterne henvisninger 
 
 

Stumfilmskuespillere fra Danmark
Skuespillere fra Danmark
Personer fra København
Aage Winther-Jørgensen

Aage Christian Gotfred Winther-Jørgensen (født 16. maj 1900 i København, død 10. april 1967 på Frederiksberg) var en dansk skuespiller. Han var far til skuespilleren Hanne Winther-Jørgensen.

Filmografi 

 Præsten i Vejlby – 1931
 Skaf en sensation – 1934
 Det gyldne smil – 1935
 Elverhøj – 1939
 Sørensen og Rasmussen – 1940
 En søndag på Amager – 1941
 Drama på slottet – 1943
 Jeg mødte en morder – 1943
 To som elsker hinanden – 1944
 Affæren Birte – 1945
 For frihed og ret – 1949
 Min kone er uskyldig – 1950
 Nålen – 1951
 Kriminalsagen Tove Andersen – 1953
 Sønnen – 1953
 Kongeligt besøg – 1954
 Ild og Jord – 1955
 Gengæld – 1955
 Tante Tut fra Paris – 1956
 Der var engang en gade – 1957
 Mig og min familie – 1957
 Mariannes bryllup – 1958
 Onkel Bill fra New York – 1959
 Skibet er ladet med... – 1960
 Harry og kammertjeneren – 1961
 Duellen – 1962
 Bussen – 1963
 Don Olsen kommer til byen – 1964

Eksterne henvisninger 
 
 

Skuespillere fra Danmark
Personer fra København
Prim (interval)

Primo (ordet stammer formentlig fra det italienske primo = første (interval) eller fra det latinske ord primus, som betyder første) betegner inden for musikken nul-intervallet. Det er afstanden fra en tone til den samme tone målt i toneintervaller. Da intervallet altid har samme længde, kaldes det et rent interval.

Sagt på en anden måde: Prim er to ens toner.

Prim hedder netop prim (første), fordi ordet også betegner første trin i en diatonisk skala. Fx:

c – d – e – f – g – a – h – c

Prim – Sekund – Terts – Kvart – Kvint – Sekst – Septim – Oktav

Referencer 

Toneintervaller
Sekund (interval)

Sekund (af lat. secundus, anden), er intervallet mellem to nabotoner. Den faktiske afstand er enten en halv eller en hel tone. Hvis afstanden kun er en halv tone, kaldes intervallet en lille sekund, mens afstanden på en tone kaldes en stor sekund.

Som eksempel kan nævnes tonerne C og D. Intervallet mellem disse er en stor sekund. Afstanden mellem C og Db er en lille sekund, og det er afstanden mellem C# og D også. En sekund vil altid være mellem en tone, der skrives på en nodelinje og tonen i mellemrummet lige over eller under. Eller fra mellemrum i nodelinjerne og op til den næste nodelinje.

Intervallet kan kendes på at det har samme interval, som de første to toner i Grundtvigs "Dejlig er den himmel blå".

Opadgående stor sekund:

Opadgående lille sekund:

Musikteori
Toneintervaller
Hardcore punk

Hardcore punk (hardcore) var en hovedsagelig nord-amerikansk videreudvikling af punken, der opstod i sen-1970'erne og de tidlige 1980'erne.

Blandt vigtige pionerer i at grundlægge lyden for hardcore var Black Flag, The Misfits, Negative Approach, Bad Brains, SS Decontrol og Minor Threat.

Hardcorens punk udtryk er hurtigere, mere aggressivt og indeholder flere temposkift. Men hardcore har gennemgået en udvikling gennem årene, hvorved elementer fra andre musikgenrer er blevet inddraget; en præcis beskrivelse af hardcore nu om dage (eller i 1990'erne) kan derfor være vanskelig. For fra midt 80'erne begyndte mange bands at blande genren med heavy metal og særligt i 1990'erne var der ikke mange af de punk elementer som der var dengang genren startede. Nogle inddrog elementer fra dødsmetal og nogle bands vil man stadig kalde regulære hardcore-bands trods deres inddragelse af andre musikgenrer. Nu om dage og op igennem 1990'erne er og var der dog en del hardcore-bands med punk elementet (tilbage) i deres musik.

DIY er en vigtig del af etikken og netværket inden for hardcore punk, og har bevist sig selv som en bæredygtig struktur uden for musikindustrien. Der er konstant bands, der turnerer og udgiver plader på baggrund af dette verdensomspændende netværk.

Særligt i det amerikanske hardcore-miljø har Straight Edge-kulturen (forkortes som regel sXe) spillet en stor rolle i hardcorens udvikling som selvstændig genre og musikkultur. Minor Threat var f.eks. et Straight Edge-band.

I Danmark har specielt pladeselskabet Kick'n'Punch for udgivelsen af en stor del af den danske bestand af hardcore punk-bands i perioden 1999-2006.

Af danske hardcore punk bands findes navne som, Amdi Petersens Armé, Brudte Løfter, Death Token, Direct Youth, Night Fever, Halshug, Hjertestop.

Se også 
 Post-hardcore

Henvisninger

Eksterne henvisninger 

 dansk punk- og new wave-historie 1977-2002 – som titlen angiver
 kill from the heart  – Informationsside om 1980'ernes hardcore- og punkbands fra alle verdens afkroge
 k-town hardcore/punk festival  – en årlig hardcore/punk-festival i København
 Fredericia hardcore festival  – en årlig hardcorefestival i Fredericia

Punk
České Budějovice

České Budějovice eller blot Budějovice ( eller blot Budweis) er en by i det sydlige Tjekkiet. Byen har et areal på og et indbyggertal på  indbyggere, og er dermed den største by i regionen Sydbøhmen.

Den har givet navn til en berømt øl, Budweiser, som fabrikken Pivovar Budějovický Budvar har brygget fra 1200-tallet.

Jernbanen til Linz i Østrig, er den ældste på det europæiske kontinent og blev konstrueret i perioden 1824-1832.

Eksterne henvisninger 

 

Byer i Tjekkiet
Byer i Sydbøhmen
Gospel

Gospel er en kirkelig musikgenre udviklet i "sorte kirker", dvs. forsamlinger i USA, hvor medlemmerne var sorte. Gospel kan fremføres af kor eller af soloister ofte vokalt eller med et enkelt akkompagnement. Den er en videreudvikling af spirituals nært beslægtet med blues og har forgreninger til pop og rock.

Gospel betyder evangelium på engelsk, og det meste af gospelmusikken må betragtes som kristen i sit indhold. Der findes undtagelser som gruppen Weather Girls.
De mest kendte ældre sangere er Mahalia Jackson og Elvis Presley.
En meget populær nyere gospelsanger er Andrae Crouch, gruppen Take 6 og  Kirk Franklin. Han optrådte live med sit kor ved TV-transmissionen af Nelson Mandelas begravelse.

En gren af gospelmusikken har været brugt til gademission: det er en guitarist, der spiller og synger gospelsangene i den gængse bluesstil. Fx Blind Willie Johnson og Reverend Gary Davis.

I Danmark har gospelgenren i høj grad været benyttet som koncertmusik ved kirkekoncerter med solister som Etta Cameron og Marie Carmen Koppel. Af andre navne er komponisten Hans Christian Jochimsen, som er efterspurgt korleder ved workshops i bl.a. Tyskland og Norge. En betydningsfuld pioner inden for gospelkor er organisten Peter Steinvig, der har ledet gospelkoret Kefas siden 1975. Andre pionerer er radiomanden Georg Julin, som op gennem firserne og halvfemserne var idémand til flere store gospelbegivenheder i hele landet.

I kristelige kredse anvendes ordet ofte om rytmisk musik med kristne tekster.

 
Kor
Musik fra USA